钦定古今图书集成/明伦汇编/官常典/第636卷 > 韩彦直
## 钦定古今图书集成/明伦汇编/官常典/第636卷 > 韩彦直

按《宋史韩世忠传》：“世忠子彦直，字子温，乾道三年，进
直龙图阁、江西转运兼权知江州。时朝廷还岳飞家
赀产，多在九江，岁久业数易主，吏缘为奸。彦直搜剔
隐匿，尽还岳氏。七年，授鄂州驻札御前诸军都统制。
乞备器械，增战马，革滥赏，厉奇功，选勇略，充亲随等。
朝廷多从之。先是，军中骑兵多不能步战，彦直命骑”
士被甲徒行，日六十里，虽统制官亦令以身帅之，人
人习于劳苦，驰骋如飞。八年，丐归文班，乃授敷文阁
待制、知台州。丐祠养亲，寻知湿州。首捕巨猾王永年
穷治之，杖徙他州。奏免民间积逋，以郡馀财代输之，
然以累欠内帑坊场钱不发，镌一官。海寇出没大洋，
劫掠势甚，张彦直授将领土豪等方略，不旬日生禽
贼首，海盗为清。枢密奏功，进敷文阁学士。